War and Peace

War and Peace (en itala: Guerra e pace; en Esperanto: Milito kaj paco) estas eposa historia drama filmo de 1956 bazita sur la samnoma romano de Leo Tolstoj de 1869. Ĝi estis reĝisorita kaj kunverkita de King Vidor kaj produktorita de Dino De Laurentiis kaj Carlo Ponti por Paramount Pictures. En la filmo stelulas Audrey Hepburn kiel Nataŝa, Henry Fonda kiel Pierre, kaj Mel Ferrer kiel Andrei, kun Vittorio Gassman, Herbert Lom, Oskar Homolka kaj Anita Ekberg en unu el ŝiaj unuaj elrompaj roloj.

Intrigo

Komence de la 19-a jarcento, la altnivela rusa nobelaro, kiu vivas en senfinaj sociaj eventoj kiuj havas kiel scenejo la luksajn palacojn de Sankt-Peterburgo, kontemplas per mikso de admiro kaj nenormala scivolemo la fulman karieron de Napoleono. Por ili, kiuj adoptis la francan kiel lingvo de la alta klaso kaj kiuj amikiĝas, ĉiam sub la rigardo de la ĉiopova kaj protektema Aleksandro la 1-a de Rusio, kun la liberalaj ideoj aperintaj el la Klerismo, Napoleono estas simbolo de progreso. Sed, la fragilaj aliancoj kiuj difinas la eksterlandan politikon de la epoko kondukas la rusan imperion aliĝi kun la malamikoj de Francio. Tiel startas longa milito kiu konfliktos kun la valoro, la sentoj kaj la fideleco de tiuj nobeloj de mallaborema vivo.

Tiukadre, la filmo rakontas la historion de la juna Nataŝa Rostova, de la grafo Pierre Bezuĥov kaj de la Princo Andrej Bolkonski, de iliaj rilatoj al aliuloj kaj al iliaj familioj krom pri iliaj reciprokaj rilatoj inter si ekde la batalo de Austerlitz ĝis la Franca invado al Rusio fare de Napoleono, kiu finfine malsukcesis. 

Geaktoraro kaj roluloj
 Audrey Hepburn kiel Nataŝa Rostova.
 Henry Fonda kiel la grafo Pierre Bezuĥov.
 Mel Ferrer kiel la Princo Andrej Bolkonski.
 Vittorio Gassman kiel Anatole Kuragin.
 Herbert Lom kiel Napoleono Bonaparte.
 Oscar Homolka kiel Marŝalo Miĥail Kutuzov.
 Anita Ekberg kiel Helena Kuragina.
 Helmut Dantine kiel Doloĥov.
 Tullio Carminati kiel la Princo Vasili Kuragin.
 Barry Jones kiel la grafo Ilja Rostov, patro de Nataŝa.

Referencoj

Eksteraj ligiloj
 en imdb

Kategorio:Anglalingvaj filmoj
Kategorio:Usonaj filmoj
Kategorio:Italaj filmoj
Kategorio:Filmoj aperintaj en 1954
Kategorio:Dramaj filmoj
Kategorio:Amaferaj filmoj
Kategorio:Filmoj adaptitaj de libroj
Kategorio:Historiaj filmoj
Kategorio:Rusio en filmoj
Kategorio:Filmoj pri la Napoleonaj militoj